Publication: Magyar Közlöny
Issue: MK-1998-38 (Year: 1998, Number: 38)
Era: 1990-2004
Section: 
Paragraph Index: 29

(1) A Szerződő Felek felhatalmazzák: a Magyar Köztársaság részéről a belügyminisztert, a népjóléti minisztert, az országos rendőrfőkapitányt, a Vám- és Pénzügyőrség országos parancsnokát, a Határőrség országos parancsnokát, a polgári nemzetbiztonsági szolgálatokat felügyelő tárca nélküli minisztert; a Lengyel Köztársaság részéről a belügyminisztert, az egészségügyi és népjóléti minisztert, az országos rendőrfőkapitányt, az Országos Vámhivatal elnökét, a Határőrség országos parancsnokát, az Államvédelmi Hivatal elnökét, hogy saját hatáskörükben és illetékességi területükön e Megállapodásban foglaltak végrehajtása érdekében közvetlenül együttműködjenek. Az együttműködés konkrét területeit és a kapcsolattartás módját együttműködési jegyzőkönyvben rögzíthetik.

Source: https://magyarkozlony.hu/hivatalos-lapok/15689c4e21f30ac67932d9b910bfcf8613d7c7d8/dokumentumok/79d8d885e4c266c7db1516e033ad9cc3c6c74d38/letoltes